**La Dumnezeu, o zi e o secundă**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inspirată de poezia lui andreionthepoetry

"LA DUMNEZEU, O ZI E CÂT O MIE"

La Dumnezeu, o zi e o secundă.

Ai grijă omule, să nu te prindă

Venirea Mirelui dormind

Și ca fecioarele nebune-atunci, plângând

Să îți dorești să îți deschidă ușa

Iar El, lângă cele înțelepte stând,

Ție să nu-ți răspundă...

Ai grijă deci, nu te juca și nu trișa

Pentru bolnava inimă flămândă

Să nu-ți pierzi sufletul ! O veșnicie

E pentru Dumnezeu doar o secundă.

Cum ți se pare o secundă în iad, ție ?